Document ID: /roh_data/filtered/fineweb-2-filterrobots_roh.jsonl.gz/67082

par Felicitas Meile
Il museum istoric dal chantun Turgovia sa chatta oz en il chastè da Frauenfeld. Dapi il 19avel tschientaner han perscrutaziuns purtà a la glisch la significaziun istorica da ledifizi e preschentà il chastè sco lieu dad inistorgia cuminaivla da la populaziun da la Turgovia.
La fortezza erigida tranter il 1230 ed il 1240 era in dals emprims stabiliments da crap da la citad construida tenor sistem. La tur or da craps erratics, cun in edifizi dabitar agiuntà vers sid ed ina curt cun ina passarella da defensiun vers vest, era protegida vers nord cun in foss e mirs da tschinta. Las construcziuns supplementaras e las transfurmaziuns dal 13avel e dal 14 avel tschientaner dattan anc oz la tempra a laspect exteriur. Cun excepziun dal tetg da la tur è sa midà pauc durant ils suandants 250 onns. Dapi lonn 1534 ha abità en il chastè in podestat responsabel per ladministraziun e la represchentaziun. Il podestat era sin il chastè per mintgamai ina perioda duffizi da dus onns. En lemprima mesadad dal 19avel tschientaner èn vegnidas fatgas modificaziuns rigurusas per adattar il stabiliment als basegns dad ina sedia dadministraziun statala.
Cura chil chastè avess stuì far plazza ad ina construcziun nova dad in cumprader privat, è ina gronda part da la populaziun sa solidarisada cun il vegl edifizi. Pir cura chil derschader superiur ha cumprà il chastè lonn 1867, al ha el salvà da la sbuvada cumpletta. Cun la transfurmaziun dals onns 1958 fin 1960 ad in museum han ins procurà chil chastè guardia puspè ora sco avant il 19avel tschientaner. En vista a la proxima sanaziun vegn lutilisaziun dal museum reponderada.
(Lia Rumantscha, Cuira/Chur)
, Felicitas : Schloss Frauenfeld eine mittelalterliche Burg
Mittelalter – Moyen Age – Medioevo – Temp medieval, Zeitschrift des Schweizerischen Burgenvereins, 13. Jahrgang 2008, Heft 2, 69 - 81.